Vleisprys-bonanza gaan nie heeljaar duur | Netwerk24
Bejaarde glo met kierie doodgeslaan
Die bejaarde vrou wat wreed in haar huis in die Koraal-aftreeoord in Polokwane vermoor is, het Vrydag haar 80ste verjaardag gevier.
Lesotho-grens: Veeboere van albei lande keelvol
Verskeie aanvalle op boere, hul werkers asook die raaiselagtige moorde op drie Lesotho-burgers, het die afgelope tyd weer die fokus op die verslegtende toestande aan die Lesotho-grens met Suid-Afrika geplaas.
Polisie kyk na poging tot ontvoering by laerskool
Die polisie ondersoek die omstandighede rondom 'n voorval waar 'n laerskoolleerling byna in Kuilsrivier naby Kaapstad ontvoer is.
Ravele wil SA tennis nou van buite probeer red
Die vrou wat Saskok se waarnemende president aan die begin van die jaar kaalvuis gepak het, het bedank uit haar pos as raadslid van Tennis Suid-Afrika (TSA).
Jaer, De Bruin wis nie van Bok-nuus
'n Amper vergete Cheetah het nou 'n kans om by die Springbok-proewe betrek te word. Die heelagter Malcolm Jaer bevind hom op 'n lys van spelers waaruit twee spanne gekies gaan word om aan Springbok-proewe deel te neem.
Wallaby-jonges optimisties oor Rennie-era
Dave Rennie, afrigter van Australië se rugbyspan, het Dinsdag vir die eerste keer die sweep op die oefenveld geklap en 'n handvol jong spelers onder die indruk gelaat dat 'n blink nuwe era op die Wallabies wag.
Vleisprys-bonanza gaan nie heeljaar duur
Deur Hanlie Stadler 22 Mei 2019 15:36
Twee faktore op die horison kan vleispryse later vanjaar weer opdruk. Foto: Getty Images
Maak maar nou jou vrieskas vol vleis, want die skrif is dalk aan die muur vir die daling in vleispryse wat verbruikers die afgelope drie maande beleef het.
Volgens Statistieke Suid-Afrika (SSA) was 'n mandjie vleis in April 1,2% goedkoper as 'n jaar gelede – die derde maand in 'n ry dat pryse op 'n jaargrondslag daal.
Tussen Maart en April was pryse egter onveranderd nadat dit die vorige twee maande elke maand goedkoper geword het.
Die algemene inflasiekoers vir April was 4,4%, laer as wat verwag is.
Herman van Papendorp en Sanisha Packirisamy, ekonome van Momentum Investments, sê volgens die produsenteprysindeks (PPI) was die groothandelprys van vleis in Maart 9,3% laer as 'n jaar vantevore. Dit beteken waarskynlik dat vleispryse nog 'n rukkie lank ook in winkels goedkoper gaan word, hoewel nie met soveel nie.
Twee faktore op die horison kan vleispryse egter later vanjaar weer opdruk.
Die einde van die bek-en-klouseer-epidemie in Limpopo beteken Suid-Afrika sal dalk eersdaags weer vars rooivleis kan uitvoer.
Wat hoender betref, woed 'n hofsaak tans oor hoër invoertariewe op hoender wat uit veral Brasilië ingevoer word.
Die Suid-Afrikaanse Pluimveevereniging wil hê die kommissie vir internasionale handelsadministrasie (Itac) moet die invoertarief op ingevoerde hoenderborsies en hoenderagterkwarte van onderskeidelik 12% en 37% tot 82% verhoog. Die vereniging van vleisinvoerders en -uitvoerders (Amie) staan dit teen.
Die Brasiliaanse vereniging vir diereproteïen (BVDP) raam sodanige styging in invoertariewe gaan hoendervleis in Suid-Afrika met tot 32% duurder maak.
Intussen is die prys van brood en graanprodukte steeds besig om skerp te styg. Dié kategorie kos is, soos in Maart, 6,1% duurder as 'n jaar gelede.